2

CONSILIUL JUDEŢEAN BISTRIŢA-NĂSĂUD
DIRECȚIA ECONOMICĂ




DIRECȚIA ADMINISTRAȚIE LOCALĂ 



    
Nr. IBa/18861 din 18.11.2015




 
RAPORT

la Proiectul de hotărâre privind acordarea premiilor elevilor și sportivilor din județul Bistrița-Năsăud care au obținut rezultate deosebite în anul 2015
Conform prevederilor Hotărârii Consiliului Judeţean Bistriţa-Năsăud nr.143/2013 privind aprobarea Statutului județului Bistrița-Năsăud modificată prin Hotărârea Consiliului Județean Bistrița-Năsăud nr. 145 din 26.11.2014 prin care Consiliul Județean acordă premii și recompense financiare pentru rezultate deosebite obţinute la olimpiadele şcolare, concursurile, festivalurile, competiţiile sportive sau alte acţiuni cu participare internaţională. Premiile şi recompensele financiare se acordă atât la nivelul unei persoane, echipe sau formaţii, cât şi pentru profesorul coordonator/antrenorul care i-a pregătit pe aceştia, în condiţiile legii. Premiile și recompensele financiare se pot acorda și pentru elevii care s-au clasat pe locurile I, II și III la examenele de Evaluare naţională pentru absolvenţii clasei a VIII-a şi Bacalaureat din judeţul Bistriţa-Năsăud. 

Având în vedere:
· Adresa nr. 7810 din 09.11.2015 a Inspectoratului Școlar Județean Bistriţa-Năsăud înregistrată la Consiliul Județean Bistrița-Năsăud sub nr. II/18180 din 09.11.2015, privind propunerile cu elevii cu rezultate deosebite în anul 2015;

· Adresa nr. 1892 din 11.11.2015 a Direcției Județene pentru Sport și Tineret Bistrița-Năsăud înregistrată la Consiliul Județean Bistrița-Năsăud sub nr. II/18495 din 12.11.2015, privind propunerile cu sportivii care au obținut performanțe deosebite la acțiuni sportive internaționale în anul 2015;

· Adresa nr. 1566 din 12.11.2015 a Clubului Sportiv Municipal Bistriţa înregistrată la Consiliul Județean Bistrița-Năsăud sub nr. II/18535 din 12.11.2015 privind propunerile cu sportivii care au obținut performanțe deosebite la acțiuni sportive internaționale în anul 2015;
· prevederile Hotărârii Consiliului Judeţean Bistriţa-Năsăud nr.17/2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018 cu modificările și completările ulterioare;
· prevederile art. 23 din Legea nr. 273/2006 privind finanţele publice locale, cu modificările şi completările ulterioare.
Premiile şi recompensele financiare vor fi acordate în bani, iar sumele vor fi alocate din bugetul propriu al Consiliului Judeţean Bistriţa-Năsăud de la cap. 67.02 ”Cultură, Recreere, Religie” subcapitol 67.02.50 ”Alte servicii în domeniul culturii, recreerii și religiei”, art. 59.22 ”Acțiuni cu caracter științific și social cultural”.
 
Potrivit prevederilor capitolului IV din Regulamentul privind criteriile de acordare a unor premii şi recompense financiare de către Consiliul Judeţean Bistriţa-Năsăud, prevăzut în anexa nr. 5 la Statutul Județului Bistrița-Năsăud aprobat prin Hotărârea Consiliului Județean Bistrița-Năsăud nr. 143/2013 cu modificările și completările ulterioare, Comisia de nominalizare și acordare a premiilor și recompenselor financiare, analizează recomandările primite și înaintează propunerile cu nominalizările privind acordarea premiilor şi recompenselor financiare plenului consiliului județean.

Comisia de nominalizare și acordare a premiilor și recompenselor financiare, constituită prin Hotărârea Consiliului Județean Bistrița-Năsăud nr. 163/2013, a analizat recomandările primite și conform Procesului verbal nr. IBa/18858 din data de 18.11.2015, propune nominalizarea premiilor și recompenselor financiare acordate de Consiliul Județean Bistrița-Năsăud, conform anexei.  

Pe baza datelor prezentate, constatăm că sunt îndeplinite condițiile legale cu privire la adoptarea proiectului de hotărâre privind acordarea premiilor elevilor și sportivilor din județul Bistrița-Năsăud care au obținut rezultate deosebite în anul 2015.

